Na osnovu člana 8. stav 2 tačka 1 alineja 1 Zakona o boravišnoj taksi ("Sl.list RCG", broj 11/04, broj 13/04 i "Sl.list CG", broj 73/10 i broj 48/15), i člana 35 i 39 Statuta Opštine Tivat ("Sl. List CG - opštinski propisi" br. 24/18) Skupština opštine Tivat na sjednici održanoj \_\_\_\_\_\_\_\_\_\_\_\_\_\_\_\_\_.godine donijela je

**O D L U K U**

**o formiranju Komisije za odabir projekata valorizacije kulturne baštine koji se odnose na arheološka istraživanja, konzervatorske i restauratorske radove, rekonstrukciju i promociju kulturnih dobara**

**Član 1**

Ovom Odlukom imenuje se Komisija za odabir projekata valorizacije kulturne baštine u sljedećem sastavu:

1. Dubravka Nikčević, Predsjednik

2. Gabrijela Glavočić, član

3. Jelena Bujišić, član

**Član 2**

Javni poziv za finansiranje projekata valorizacije kulturne baštine objavljivaće se najmanje jednom godišnje nakon usvajanja Finansijskog izvještaja Turističke organizacije.

**Član 3**

Uslove za raspisivanje javnog poziva za finansiranje projekata valorizacije kulturne baštine utvrdiće Komisija.

**Član 4**

Raspodjelu sredstava vrši Komisija na osnovu kriterijuma propisanih javnim pozivom.

**Član 5**

Evidenciju o raspodjeli i utrošku sredstava vodi Turistička organizacija i o tome izvještava Nacionalnu turističku organizaciju kvartalno, a Skupštinu jedinice lokalne samouprave jednom godišnje.

**Član 6**

Ova Odluka stupa na snagu osmog dana od dana objavljivanja u "Službenom listu CG – opštinski propisi".

Broj:

Tivat,

**PREDSJEDNIK SKUPŠTINE**

**IVAN NOVOSEL, s.r.**

O b r a z l o ž e nj e

Kulturni turizam predstavlja važnu komponentu turističke ponude, i u tom smislu neophodno je povesti posebnu pažnju valorizovanju kulturne baštine. Zakonom o zaštiti kulturnih dobara uređuju se vrste i kategorije kulturnih dobara, načini utvrđivanja zaštite, režim i mjere zaštite, prava i obaveze vlasnika i držaoca kulturnih dobara, kao i druga pitanja od značaja i očuvanje kulturnih dobara. Unapređenje kulturne baštine Crne Gore, shodno nacionalnom programu razvoja, realizuje se u kontekstu održivog razvoja i to, pored ostalog, i njenim promovisanjem za investiciona ulaganja koja su neophodna u cilju njenog revitalizovanja i očuvanja.

Imajući u vidu navedeno, kao i činjenicu da su kulturna dobra preduslov za razvoj kulturnog turizma, u Zakonu o boravišnoj taksi (član 8 stav 2 tačka 1 alineja 1), definisana je neophodnost izdvajanja dijela sredstava od boravišne takse za njihovo unapređenje. Na taj način, razvoj kulturne baštine, podstiče se i sufinansiranjem programa i projektata iz prihoda od boravišne takse, kao posebnog oblika podrške.

Utvrđivanjem namjenskog djela 10% sredstva od boravišne takse za „projekte valorizacije kulturne baštine, koji se odnose na arheološka istraživanja, konzervatorske i restauratorske radove, rekonstrukciju i prmociju kulturnih dobara“, ostvaruje se doprinos u obezbjeđivanju sredstava za kulturnu baštinu čije stanje i valorizacija zavise od budžetskih sredstava.

Na osnovu navedenog predlaže se usvajanje ove Odluke.

Predlagač:

Predsjednik opštine